projecte-aina/catalan_government_crawling huggingface dataset:
Per al període 2014-2020, la innovació constitueix una prioritat transversal per als objectius de la Unió Europea, que ha d'aplicar-se de manera horitzontal en relació amb altres prioritats de desenvolupament rural.
En línia amb aquesta prioritat, un dels objectius o reptes del Pla de Desenvolupament Rural de Catalunya és estimular la innovació i la transferència de coneixements en el sector agroalimentari.
L'objectiu de la convocatòria és la cooperació per a innovació, a través de la creació de Grups Operatius de l'Associació Europea per a la Innovació (AEI) en matèria de productivitat i sostenibilitat agrícoles (plantejament i redacció de projectes innovadors) i la realització de projectes pilot innovadors per part d'aquests grups, d'acord amb el Programa de Desenvolupament rural de Catalunya del període 2014-2020.
Els Grups Operatius consisteixen en l'associació de diversos socis amb interessos comuns entorn a un projecte d'innovació específic i pràctic.
Poden formar part d'un Grup Operatiu qualsevol entitat o empresa vinculada amb el sector agroalimentari.
Els membres d'un Grup Operatiu es comprometen a treballar junts i activament per resoldre un problema específic sectorial i/o territorial o aprofitar una oportunitat concreta.
Es tindran en compte els imports màxims següents per línia d'ajut:
a) Ajuts a la creació de Grups Operatius (plantejament i redacció de projectes innovadors): fins a un import màxim de 100.000,00 euros.
b) Ajuts a la realització de projectes pilot innovadors per part de Grups Operatius: fins a un import màxim de 2.460.000,00 euros.
L'aportació financera del Departament d'Agricultura, Ramaderia, Pesca i Alimentació (DARP) és d'1.459.200 euros, que representa el 57% del finançament, mentre que el FEADER aporta la quantia restant, 1.100.800 euros, el 43%.
L'objecte de la convocatòria és la concessió d'ajuts, cofinançats pel Fons Europeu Marítim i de la Pesca, destinats al sector de la pesca i l'aqüicultura.
Els ajuts aniran destinats a la preparació i l'aplicació dels plans de producció i comercialització al sector de la pesca i l'aqüicultura dels anys 2016 i 2017 així com a la creació de noves organitzacions (OPP) i associacions (AOP) de productors pesquers.
Els ajuts presenten tres condicions principals:
Podran ser beneficiaries de les ajudes les OPP (Organitzacions de Productors Pesquers) i les AOP (Associacions d'Organitzacions de Productors Pesquers) d'àmbit nacional i transnacional que estiguin donades d'alta al Registre.
Pressupost: 5.074.325 € | Data límit: Quinze dies hàbils a contar des de la publicació de l'extracte al BOE (BOE número 140, del de 12 de juny del 2019)
L'objecte d'aquesta convocatòria és la concessió d'ajuts destinats a la realització d'activitats de demostració en els àmbits estratègics que es relacionen a continuació dirigides al sector agrícola, ramader, forestal i agroalimentari:
a)Gestió sostenible, economia circular i adaptació al canvi climàtic del sector agroalimentari i forestal.
b) Gestió eficient de l'aigua, l'energia, les dejeccions ramaderes i la fertilització orgànica.
d) Qualitat, seguretat i nous canals de comercialització a la cadena alimentària.
En línia amb aquesta prioritat, un dels objectius o reptes del Pla de desenvolupament rural de Catalunya és estimular la innovació i la transferència de coneixements en el sector agroalimentari.
En aquest sentit, el Govern de la Generalitat de Catalunya va definir com una de les seves prioritats l'impuls i la coordinació de l'R+D i la innovació i transferència tecnològica del sector agroalimentari i rural de Catalunya.
Aquest compromís es va formalitzar amb l'aprovació del Pla estratègic de Recerca, Innovació i Transferència Agroalimentària de Catalunya 2013-2020.
L'aportació financera del Departament d'Agricultura, Ramaderia, Pesca i Alimentació (DARP) és de 855.000 euros, que representen el 57% del finançament.
Per altra banda, el fons FEADER aporta 645.000 euros, que representa el 43% del finançament d'aquests ajuts.
L'objecte d'aquest procediment de licitació és la realització d'un programa multifacètic de suport a la formació de la UE en l'àmbit de les duanes i la fiscalitat, que proporcioni suport a l'aprenentatge i el desenvolupament de les persones a les administracions duaneres i fiscals nacionals de la UE, al seu personal i a les parts interessades públiques, privades i acadèmiques relacionades.
La Comissió Europea (DG TAXUD) ha vingut proporcionant des del 2007 materials d'aprenentatge electrònic per tal d'ajudar a les administracions tributàries i duaneres nacionals i al seu personal, així com als comerciants i als ciutadans de tota la UE, per a una millor comprensió i implementació en l'àrea de la fiscalitat i les duanes relacionat amb els procediments i la legislació.
Alhora, des de 2012 el programa de desenvolupament de l'eLearning (o aprenentatge en línia) es complementa amb una sèrie d'iniciatives de formació i desenvolupament a nivell nacional i de la UE.
Aquesta licitació cobreix principalment la provisió de:
La durada del contracte és de 3 anys, amb tres possibles extensions d'un any cadascuna.
L'objectiu d'aquesta licitació és seleccionar un contractista que defineixi i identifiqui els objectius de formació del Mecanisme de Protecció Civil de la Unió Europea i les necessitats d'aprenentatge del personal actiu als àmbits de protecció civil i gestió de catàstrofes.
El Mecanisme de Protecció Civil de la UE permet donar una resposta coordinada dels estats participants en cas que una emergència sobrepassi la capacitat de resposta d'un país.
S'activa per tot tipus de desastres.
Alguns exemples en són l'epidèmia del virus de l'Ebola a l'Àfrica Occidental (2014) o la crisi europea dels refugiats (2015-2016).
El licitador haurà de descriure a la seva oferta tècnica l'enfocament, la metodologia i el pla de treball per assolir el propòsit del contracte.
El licitador definirà les necessitats d'aprenentatge i identificarà els objectius de capacitació d'acord amb les categories/ocupacions dels experts.
També farà recomanacions operatives, incloent-t'hi la millora de les pràctiques de capacitació.
La duració del contracte serà de sis mesos.
La present licitació té per a objectiu l'assessorament als programes i polítiques espacials europees.
Els àmbits per als quals es realitzaran tasques de suport dins l'abast del contracte marc són els següents:
El contracte està dividit en tres lots:
Lot 1: Suport a la gestió, execució, seguiment i elaboració d'informes del programa i de la política espacial europea
Les activitats que es realitzaran en el marc d'aquest lot són:
Lot 2: Suport als aspectes estratègics, econòmics i d'incorporació al mercat dels programes espacials europeus, incloent-hi la investigació espacial
Les principals activitats que aquest lot inclou són:
El pressupost per aquest lot és de 7M €.
Aquest últim lot té per objectiu la prestació de suport a l'estratègia internacional del programa espacial de la UE.
En relació a la gestió del programa espacial europeu, la Comissió Europea treballa en una estratègia internacional que inclou l'establiment de posicions comunes dins dels organismes i organitzacions normatius internacionals, el desenvolupament conjunt amb tercers països d'aplicacions innovadores i tecnologia espacial, i la millora de l'entorn empresarial internacional per a les empreses europees.
L'EDCTP ( European & Developing Countries Clinical Trials Partnership) és un organisme finançat per la Unió Europea (Horizon 2020) que proporciona ajuts per a accelerar el desenvolupament de medicaments, vacunes, microbicides i diagnòstics nous o millorats contra el VIH / SIDA, la tuberculosi i la malària, així com altres malalties infeccioses relacionades amb la pobresa a l'Àfrica subsahariana.
L'objectiu d'aquesta convocatòria és donar suport a accions estratègiques (activitats de recerca clínica) que formin part d'un assaig clínic a gran escala amb potencial d'aconseguir avenços ràpids en el desenvolupament clínic de noves intervencions mèdiques o millorades (medicaments, vacunes, microbicides) o diagnòstics, incloses plataformes de diagnòstic multiplex, per a registres de dades dels pacients.
Les accions finançades en virtut d'aquesta convocatòria hauran d'estar orientades a augmentar la cooperació internacional entre investigadors i finançadors, catalitzar sinergies de recerca i a la optimització de recursos i inversions per aconseguir avanços ràpids en el desenvolupament de productes nous o millorats per als registres de dades de pacients.
Les propostes d'accions estratègiques han de centrar-se en estudis de fase III/IV o proves de camp avançades (en el cas dels diagnòstics) sobre els registres de dades dels pacients que pertanyen al programa EDCTP2.
Els estudis que EDCTP2 finançarà han de dur-se a terme a l'Àfrica subsahariana, però poden formar part d'assajos més amplis conduits a nivell mundial.
L'assaig clínic ha de ser recolzat per una adequada estratègia d'aprovació i accés reglamentària i/o incloure plans d'aplicació de polítiques i pràctiques a nivell nacional o internacional.
La convocatòria de propostes està oberta a totes les malalties que el programa EDCTP2 aborda, amb l'excepció de la malària que ja ha estat coberta en convocatòries anteriors.
Cada acció estratègica haurà de presentar l'assaig clínic en la seva totalitat.
Les propostes han de fer una distinció clara entre el context més ampli (és a dir, l'assaig clínic a gran escala) i l'acció proposada (és a dir, la part específica de l'assaig clínic que es finançarà com a acció estratègica de l'associació EDCTP).
Cada acció estratègica haurà de tenir una durada d'entre 36 i 60 mesos de durada.
Les propostes hauran de comptar amb la participació d'almenys tres persones jurídiques.
Dos de les quals hauran d'establir-se en dos estats participants (estats socis europeus), mentre que l'altra haurà d'estar establerta en un país de l'Àfrica subsahariana.
Els antimicrobians estan dissenyats per matar o detenir el creixement de patògens causants de malalties, però molts d'ells s'han tornat cada cop més ineficaços degut a la resistència emergent de les bactèries, virus, protozous o fongs.
El propòsit de la convocatòria és proporcionar fons pels assaigs que es realitzaran a l'Àfrica subsahariana amb l'objectiu de desenvolupar medicaments nous o millorats (medicaments i vacunes) o combinacions dels mateixos contra patògens de la llista de prioritats de l'OMS, que també es troben dins de l'abast del programa EDCTP2, específicament el Campilobàcter, la Salmonel·la, el Streptococcus pneumoniae i el Mycobacterium tuberculosis.
La convocatòria s'emmarca dins de l' European Development Clinical Trials Parnership, una iniciativa de l'Horizon2020 que pretén contribuir a reduir la càrrega econòmica i social de les epidèmies lligades a la pobresa en països en desenvolupament, en particular a l'Àfrica subsahariana.
Les propostes han d'incloure, com a mínim, un assaig clínic (fase I a IV) a l'Àfrica subsahariana.
Les propostes han de definir clarament les activitats i els mecanismes que s'utilitzaran dins del projecte, inclosos els detalls de qualsevol col·laboració amb autoritats públiques, organitzacions internacionals o associacions comercials que establiran per assolir l'impacte esperat.
Alhora, la proposta ha d'incloure tots els detalls de les diferents fases de desenvolupament del producte i del projecte.
L'Associació EDCTP considera que la durada òptima del projecte per tal d'abordar el desafiament en qüestió és d'entre 36 i 60 mesos.
Una proposta/sol·licitud només es considerarà elegible si:
Participació de, com a mínim, tres entitats jurídiques.
Dues de les entitats jurídiques hauran d'estar establertes en dos estats participants diferents (estats socis europeus) i una de les entitats en un país de l'Àfrica subsahariana.
Els "participants únics", formats per diverses entitats jurídiques (per exemple, el Consorci Europeu d'Infraestructures de recerca, les Agrupacions Europees de Cooperació Territorial, les Entitats de Compra Centralitzada), són elegibles si les condicions mínimes esmentades són satisfetes per les persones jurídiques que formen la participació única.
L'Agència Executiva d'Educació, Audiovisual i Cultura (EACEA) publica la segona convocatòria anual per a establir xarxes entre ciutats.
L'objectiu d'aquesta convocatòria és donar suport al desenvolupament de xarxes de ciutats, per tal de garantir una cooperació estructurada, intensa i polifacètica, amb la que es contribueixi a maximitzar l'impacte del programa.
La creació de xarxes entre municipis al voltant de temes d'interès comú és un mitjà important per facilitar l'intercanvi de bones pràctiques i dotar a les ciutats de major sostenibilitat.
S'espera que les xarxes de ciutats:
Les actuacions han de durar com a màxim 2 anys.
Els potencials candidats poden ser ciutats/municipis o els seus comitès o xarxes d'agermanament; altres nivells d'autoritats locals/regionals; federacions i associacions d'autoritats locals; organitzacions sense ànim de lucre que representin les autoritats locals.
Les altres organitzacions implicades en el projecte també poden ser organitzacions de la societat civil sense ànim de lucre.
Els membres de la xarxa hauran de ser com a màxim de quatre països elegibles.
La subvenció màxima per xarxa no podrà excedir de 150.000 euros.
Les actuacions es cofinançaran amb el programa Europa amb els Ciutadans que té per objectiu contribuir a la comprensió dels ciutadans sobre la UE, la seva història i diversitat i fomentar la participació democràtica dels ciutadans a nivell de la UE.
Els projectes «Joventut Europea Unida» busquen crear xarxes que promoguin les associacions regionals i que es desenvolupin en estreta cooperació amb joves de tot Europa.
El programa pretén donar suport a les iniciatives d'almenys cinc organitzacions juvenils de cinc dels països admissibles en el programa Erasmus + encaminades a compartir les seves idees sobre la UE, a promoure una major participació cívica i a ajudar a fomentar un sentit de ciutadania europea.
La iniciativa té com a objectiu reunir a la joventut de tot Europa.
Entre les prioritats temàtiques s'inclouen la ciutadania activa, la creació de xarxes, els valors europeus i la ciutadania europea, la participació democràtica, la capacitat de resistència democràtica i la inclusió social aplicada a la joventut.
La iniciativa està dirigida a ONGs que treballen amb joves, organismes públics i grups informals de joves, sobretot aquells que actuen a nivell comunitari.
El requisit mínim de composició de l'associació per a aquesta convocatòria és d'almenys cinc socis de cinc dels països admissibles en el programa Erasmus +.
Les organitzacions sol·licitants han de demostrar la seva capacitat per garantir un bon equilibri geogràfic en termes de la participació de socis de diferents zones dels països del programa Erasmus +.
El següent tipus d'activitats seran subvencionables:
La durada del projecte haurà de ser d'entre 9 i 24 mesos.
La contribució financera de la UE serà d'un mínim de 100.000 € i no podrà excedir els 500.000 €.
L'objectiu de la present licitació és establir i donar suport a una àmplia xarxa d'experts i parts interessades a nivell europeu sobre el reconeixement de resultats de períodes d'aprenentatge a l'estranger en l'educació secundària general.
En cooperació amb la xarxa, el contractista:
- durà a terme una anàlisi dels estats membres de la UE,
- desenvoluparà directrius i recomanacions específiques per a les parts interessades rellevants,
- desenvoluparà el contingut per a un lloc d'informació en línia, i
- elaborarà un programa model de formació per a l'avaluació basada en competències d'alumnes mòbils.
L'objectiu del Cos Europeu de Solidaritat és promoure la solidaritat com un valor, principalment a través del voluntariat, i augmentar la participació dels joves i les organitzacions en activitats solidàries accessibles i de gran qualitat com a mitjà per contribuir a reforçar la cohesió, la solidaritat, la democràcia i la ciutadania a Europa, responent al mateix temps als desafiaments de la societat i enfortint les comunitats, amb un interès especial en promoure la inclusió social.
Els objectius dels voluntariats en equip en àmbits d'alta prioritat seran, en particular, els següents:
Les propostes enviades hauran de girar entorn d'una de les següents prioritats:
(2) la integració dels nacionals de tercers països (inclosos els sol·licitants d'asil i els refugiats); i (3) una resposta als reptes mediambientals, incloses la prevenció, preparació i recuperació de catàstrofes.
Són subvencionables els tipus d'activitats que figuren a continuació:
Són candidats admissibles les organitzacions públiques i privades que, en el termini de sol·licitud, disposin d'una acreditació de voluntariat o un segell de qualitat per a voluntariat Erasmus + vàlids.
El projecte ha de tenir una durada d'entre tres i quatre mesos.
La Cambra de Comerç, Indústria i Serveis de Terrassa publica la convocatòria de selecció de comerços per al desenvolupament de Diagnòstics d'Innovació Comercial en el marc del Programa de Comerç Minorista, finançat pel Fons Europeu de Desenvolupament Regional (FEDER) de la Unió Europea i per la Secretaria d'Estat de Comerç.
L'objecte de la convocatòria és promoure la participació de les pimes comercials de la demarcació cameral de la Cambra de Comerç de Terrassa en l'actuació de Diagnòstics d'Innovació Comercial del Programa de Comerç Minorista.
Aquesta actuació té com a objectiu principal contribuir a la millora de la competitivitat dels comerços, mitjançant la realització de diagnòstics individualitzats i informes de recomanacions de millora, per tal d'impulsar l'adopció, per part dels mateixos, de metodologies i solucions que permetin millorar la seva situació competitiva.
El pressupost total per a la realització dels diagnòstics d'innovació comercial objecte de la present convocatòria és de 33.600,00 euros que s'emmarquen en el "Programa Operatiu Creixement Intel·ligent 2014 - 2020".
El cost màxim fixat per a la realització de diagnòstics en el marc d'aquesta convocatòria és de 1.200 euros.
Aquest import serà finançat en el marc del Programa de Comerç Minorista amb càrrec als fons FEDER de la Unió Europea i fons de la Secretària d'Estat de Comerç, pel que serà gratuït per als comerços participants.
La convocatòria va destinada a pimes o empreses autònomes de la demarcació territorial de la Cambra de Comerç de Terrassa, quedant-ne excloses les farmàcies.
Aquest programa té com a objectiu principal millorar els processos d'internacionalització de les pimes de les regions participants, en aquest cas la demarcació territorial de la Cambra de Barcelona, mitjançant la implementació de Plans d'Acció de Màrqueting Digital Internacional com a part de la seva estratègia de promoció als mercats exteriors, ajudant d'aquesta forma a assolir una posició competitiva en el mercat.
Amb aquest objectiu, i dividits en dues parts, s'ofereixen els ajuts següents:
Pressupost: 43.768,50 € (quantia màxima de 1.600 € per empresa) | Data límit: 17/07/2019
L'objectiu general d'aquest projecte pilot és definir i provar polítiques i accions que donin suport a la mobilitat i a l'intercanvi d'experiències entre les indústries culturals i creatives, els hubs creatius, els espais de creació, els fab-labs i els sistemes formals i no formals d'aprenentatge i desenvolupament d'habilitats de forma intersectorial.
El projecte pilot pretén ser els primer pas per desenvolupar un marc europeu destinat a impulsar la mobilitat dels creadors, així com l'intercanvi de bones pràctiques.
El propòsit d'aquesta convocatòria és seleccionar una organització o xarxa europea que coordinarà i organitzarà diferents activitats amb fabricants, centres creatius, fab-labs, incubadores i similars, amb la seva participació directa al projecte.
La proposta haurà d'incloure, com a mínim, les activitats següents:
Alhora, les propostes hauran d'especificar com assoliran un ampli abast geogràfic, que involucri una àmplia gama de països europeus i veïns.
Les propostes també hauran d'especificar com pretenen assolir una àmplia cobertura sectorial i intersectorial.
La present convocatòria s'emmarca en el Programa de Treball Anual per el 2019 del projecte pilot "Finances, Aprenentatge, Innovació i Patents per a les Indústries Culturals i Creatives (les sigles en anglès, FLIP for ICC).
Aquest projecte pilot té per objectiu la definició i prova de polítiques i accions per al manteniment i el desenvolupament d'indústries culturals i creatives que portin a la millora dels beneficis i la coordinació entre els diferents àmbits i sectors amb els quals es relacionen les indústries culturals i creatives (CCIs).
El projecte Creative Flip està cofinançat per la DG Educació, Joventut, Esport i Cultura de la Comissió Europea.
La primera fase del projecte pilot FLIP es va centrar en les àrees següents: (1) Finances: elaboració de directrius, seguiment de les accions de les CCIs de la UE; (2) Aprenentatge: sistema de classificació de les habilitats de suport, desenvolupament de directrius per al desenvolupament de competències, activitats i difusió de les CCIs; (3) Innovació: Directrius per al desenvolupament de les CCIs, casos de bones pràctiques i esdeveniments de presentació de models innovadors, intercanvi de centres i (4) Patents: anàlisi, estudis de casos i recomanacions, tal com especifica la prèvia convocatòria de propostes EAC/S11/2018.
Atès que les àrees (1) Finances i (4) Patents ja s'han tractat extensament en la primera fase, aquesta segona fase del projecte pilot es centrarà en les àrees (2) Aprenentatge i (3) Innovació.
L'objectiu d'aquesta segons fase és seleccionar una organització que coordini i organitzi diferents activitats amb professionals i emprenedors culturals i creatius, en particular pimes i microempreses, professionals del patrimoni cultural i altres actors.
Les accions hauran de donar suport al desenvolupament inicial i continuat de professionals qualificats i la millora de la gestió del coneixement i la transferència de coneixement en el sector del patrimoni cultural, alhora que es vinculen a les CCIs i a les polítiques regionals.
Els objectius i accions específiques són els següents:
El contracte de subvenció d'aquesta convocatòria es destinarà a un sol projecte.
La durada del projecte serà de 28 mesos i s'espera que comenci a principis del 2020.
L'objectiu general d'aquesta convocatòria de propostes és la promoció del creixement econòmic local sostenible i inclusiu a la frontera entre Belize i Guatemala i els seus voltants.
L'objectiu específic és finançar la inversió de projectes a la frontera i el seus voltants orientats al desenvolupament socioeconòmic, per tal de crear models productius o consolidar els existents, garantint l'accés complet als serveis bàsics, des d'un enfocament de drets humans amb perspectiva de gènere, i d'acord amb els principis declarats en els Objectius de Desenvolupament Sostenible (ODS), en particular els ODS 5 i 16.
La prioritat és, doncs, assolir el desenvolupament socioeconòmic estable i sostenible de les comunitats locals per tal de garantir l'estabilitat i la pau en l'àrea a mitjà i llarg termini.
Les accions subvencionades en el marc d'aquesta convocatòria hauran d'inscriure's dins dels sectors de desenvolupament econòmic local, educació i salut o governabilitat; i podran incloure les següents activitats:
La durada prevista inicial d'una acció no podrà ser inferior a 24 mesos ni superior a 36 mesos.